
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του ρυμοτομικού σχεδίου Νάξου στον οικισμό του Ορ¬ 
γανισμού Εργατικών Κατοικιών (Ο.Ε.Κ. Νάξος I) και τροπο¬ 
ποίηση των όρων και περιορισμών δόμησης αυτού. 1 

Έγκριση πολεοδομικής μελέτης των οικισμών «Σκάλα» κοινότητας 
Σκάλας και «Πανηγυρίστρα» κοινότητας Περιστεριού (ν. Λακω¬ 
νίας). 2 


ΑΝΑΚΟΙΝΩΣΕΙΣ 

Ειδοποίηση για γενόμενη παρακατάθεση αποζημιώσεως λόγω ρυ¬ 
μοτομίας και προσκυρώσεως ακινήτου με τις υπ’ αριθ. 12/78 
και 55/80 πράξεις τακτοποιήσεως και αναλογισμού του Πολεο- 

δομικού Γραφείου Βέροιας. 3 

Παρακατάθεση αποζημιώσεως και καθορισμός τιμής μονάδας 
αυτής, λόγω προσκυρώσεως στο Νομό Θεσ/νίκης. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του ρυμοτομικού σχεδίου Νάξου στον οικισμό του Οργανι¬ 
σμού Εργατικών Κατοικιών (Ο.Ε.Κ. Νάξος 1) και τροποποίηση των 
όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. δ/τος της 17.7.1923 όπως μεταγενέστερα, 
τροποποιήθηκαν και συμπληρώθηκαν και ειδικότερα τα άρθρα 3,9 και 
70. 

2. Τις διατάξεις του ν. 1032/1980 (ΦΕΚ 57/Α) και ειδικότερα τα 
άρθρα 2,3 και 7. 

3. Τις διατάξεις του ν. 1558/1985 (ΦΕΚ 137/Α) και ειδικότερα το 
άρθρο 23 (παρ. 1). 

4. Τις διατάξεις του ν. 1577/1985 (ΦΕΚ 210/Α) και ειδικότερα τα 
άρθρα του 7,8 (παρ. 1) και 9. 

5. Το υπ" αριθ. Γ.21930/1991/10.3.1986 έγραφο της Δ/νσης 
Πολεοδομικών Μελετών Γ3 προς το δήμο Νάξου για τήρηση της νό¬ 


μιμης διαδικασίας και ότι η προθεσμία του άρθρου 27 του ν. 1095/ 
1980 (ΦΕΚ 168/Α) πέρασε άπρακτη. 

(). Γην υπ' αριθ. 58/24.2.1986 γνωμοδότηση του Κεντρικού Συμ¬ 
βουλίου Περιβάλλοντος, Χωροταξίας και Δημοσίων Έργων. 

7. Την υπ’ αριθ. 209/1987 γνωμοδότηση του Συμβουλίου της Επι¬ 
κράτειας. με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Νάξου στον οι¬ 
κισμό του Οργανισμού Εργατικών Κατοικιών (Ο.Ε.Κ.) «Νάξος I» που 
εγκρίθηκε με το από 11/4/1982 (ΦΕΚ 248/Δ), π. δ/γμα με τη μετα¬ 
τόπιση ρυμοτομικών γραμμών, τη μετατροπή οικοδομήσιμου χώρου 
σε κοινόχρηστο χώρο, την μετατροπή κοινόχρηστου χώρου σε οικοδο¬ 
μήσιμο και ενοποίηση οικοδομικών τετραγώνων, όπως φαίνεται στο 
χρωματισμένο σχετικό πρωτότυπο διάγραμμα σε κλίμακα 1:500 που 
θεωρήθηκε από τον Προϊστάμενο της Διεύθυνσης I Ιολεοδομικών Εφαρ¬ 
μογών με την υπ'αριθ. 31466/1987 πράξη του και που συνοπτικό του 
αντίτυπο δημοσιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης της ανωτέρω περιοχής καθορίζονται 
ως εξής. 

α. Μέγιστο ποσοστό κάλυψης σαράντα τοίς εκατό (40%) της επιφά¬ 
νειας κάθε οικοδομικού τετραγώνου καθώς και του χώρου ανέγερσης 
καταστημάτων και αίθουσας συγκεντρώσεων. 

β. Μέγιστο ύψος των κτηρίων οκτώ (8) μέτρα. 

γ. Απόσταση των κτηρίων από τις γύρω ρυμοτομικές γραμμές τρία 
(3) μέτρα. 

δ. Κατά τα λοιπά εφαρμόζονται οι όροι δόμησης που καθορίστηκαν 
με το από 11.4.1982 π. δ/γμα (ΦΕΚ 248/Δ) όπως τροποποιήθηκαν 
με το από 11.3.1983 (ΦΕΚ 144/Δ) π.δ/γμα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιουνίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

( 2 ) 

Έγκριση πολεοδομικής μελέτης των οικισμών «Σκάλα» κοινότητας 
Σκάλας και «Πανηγυρίστρα» κοινότητας Περιστεριού (ν. Λακωνίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/83 (ΦΕΚ 33/Α) όπως τροποποιήθηκε 
και συμπληρώθηκε με το ν. 1512/85 (ΦΕΚ 4/Α) και ειδικότερα τα 
άρθρα 1 (παρ. 4), 6 (παρ. 1,4,5 και 6), 7 (παρ. 1,2 και 4) και 42 (παρ. 
5). 

2. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 
1,2,3,9,11 και 29. 

3. Τις διατάξεις του ν. 1577/85 (ΦΕΚ 210/Α) και ειδικότερα τα 
άρθρα 6 (παρ. 1), 7, 8 και 9. 

4. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Τις διατάξεις του από 20.8.85 π. δ/τος (ΦΕΚ 414/Δ) και ειδικό¬ 
τερα το άρθρο 9. 

6. Την υπ’ αριθ. 62601/2629/16.9.85 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση Γενικού 
Πολεοδομικού Σχεδίου των οικισμών Σκάλας της Κοινότητας Σκάλας 
και Πανηγυρίστρας της κοινότητας Περιστεριού του νομού Λακωνίας» 
(ΦΕΚ 568/Δ). 

7. Την υπ’ αριθ. Π-4809/12.12.86 απόφαση του Νομάρχη Λακω¬ 
νίας «περί χαρακτηρισμού του οικισμού «Πανηγυρίστρα» της κοινότητας 
Περιστεριού ως περιαστικού οικισμού της κοινότητας Σκάλας Λακω¬ 
νίας (ΦΕΚ 124/Δ/23.2.87). 

8. Την υπ’ αριθ. 2744/221/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτηρισμός ως πυ- 
κνοδομημένων τμημάτων των οικισμών «Σκάλα» κοινότητας Σκάλας 
και «Πανηγυρίστρα» κοινότητας Περιστεριού (ν. Λακωνίας). 

9. Τις υπ’ αριθ. 89/86 και 36/86 γνωμοδοτήσεις των κοινοτήτων 
Σκάλας και Περιστεριού αντίστοιχα. 

10. Την υπ’ αριθ. 10/86 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος νομού Λακωνίας. 

11. Την υπ’ αριθ. 60/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο των οικισμών «Σκάλα» κοινό¬ 
τητας Σκάλας και «Πανηγυρίστρα» κοινότητας Περιστεριού (ν. Λακω¬ 
νίας), οι οποίοι είναι οικισμοί προϋφιστάμενοι του έτους 1923 και που 
τμήματά τους έχουν χαρακτηρισθεί ως πυκνοδομημένα με την υπ’ αριθ. 
2744/221/1987 απόφαση του Υπουργού Περιβάλλοντος, Χωροτα¬ 
ξίας και Δημοσίων Έργων και εγκρίνονται με τις διατάξεις του ν. δ/τος 
της 17.7.1923, με τον καθορισμό οικοδομήσιμων χώρων, οδών, πεζο¬ 
δρόμων, κοινόχρηστων χώρων, χώρων δημοτικού σχολείου, νηπιαγω¬ 
γείου, χώρου παιδικού σταθμού, ιερού ναού, κοινοτικών υπηρεσιών, κέ¬ 
ντρου υγείας, γυμνασίου-λυκείου, αθλητικού κέντρου, όπως οι 
παραπάνω ρυθμίσεις φαίνονται στα δώδεκα (12) χρωματισμένα σχε¬ 
τικά πρωτότυπα διαγράμματα που θεωρήθηκαν από τον Προϊστάμενο 
της Δ/νσης Πολεοδομικών Εφαρμογών με την υπ’ αριθ. 15687/1987 
πράξη του και που συνοπτικά τους αντίτυπα δημοσιεύονται με το παρόν 
διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός των οικισμών «Σκάλα» κοινότητας Σκάλας και «Πανηγυρί¬ 
στρα» κοινότητας Περιστεριού (ν. Λακωνίας) των οποίων εγκρίνεται το 
πολεοδομικό σχέδιο με το άρθρο 1 του παρόντος και καθορίζονται οι 
όροι δόμησης του πυκνοδομημένου τμήματος των οικισμών προ του 
έτους 1923, που επίσης το πολεοδομικό σχέδιο εγκρίνεται με το άρθρο 
1 του παρόντος, ως εξής: 

Άρθρο 3 

1. Στα οικοδομικά τετράγωνα που χαρακτηρίζονται στα διαγράμ¬ 
ματα με το στοιχείο Λ, η χρήση κατοικίας, καταστημάτων λιανικού και 
χονδρικού εμπορίου και βιοτεχνίες χαμηλής όχλησης. 


2. Στα οικοδομικά τετράγωνα που χαρακτηρίζονται στα διαγράμ¬ 
ματα με το στοιχείο Β επιτρέπεται η χρήση κατοικίας, καταστημάτων 
λιανικού εμπορίου, καταστημάτων τουρισμού και αναψυχής καθώς και 
μικρών βιοτεχνικών καταστημάτων, ειδών λαϊκής τέχνης, αρτοποιίας, 

ζαχαροπλαστικής, υποδηματοποιίας. 

3. Στους λοιπούς οικοδομήσιμους χώρους επιτρέπεται η ανέγερση 
κατοικιών και καταστημάτων λιανικού εμπορίου για την εξυπηρέτηση 
καθημερινών αναγκών μέχρι 50μ 2 . 

Άρθρο 4. 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγούμενης παραγράφου 
θεωρούνται άρτια και οικοδομήσιμα τα οικόπεδα: 

α) τα οποία κατά τη δημοσίευση του παρόντος διατάγματος έχουν: 

Ελάχιστο πρόσωπο: (8) μέτρα. 

Ελάχιστο εμβαδόν: εκατόν πενήντα (150) τ.μ. 

β) που προκύπτουν από την οριστική πράξη εφαρμογής της πολεοδο¬ 
μικής μελέτης ή προέρχονται από τις εισφορές σε γη σύμφωνα με το 
άρθρο 8 του Ν. 1337/83 με όποιες διαστάσεις και αν έχουν, 

γ) που βρίσκονται εντός των ορίων των οικισμών που προϋφίστανται 
του έτους 1923 και έχουν χαρακτηρισθεί ως πυκνοδομημένοι με την 
υπ’ αριθ. 2744/221/1987 απόφαση του Υπουργού Περιβάλλοντος, 
Χωροταξίας και Δημοσίων Έργων εφόσον είχαν: 

κατά την 13.3.81, ημέρα δημοσίευσης του από 2.3.81 π. δ/τος 
(ΦΕΚ 181/81), ελάχιστο πρόσωπο οκτώ (8) μέτρα, ελάχιστο εμβαδόν 
τριακόσια (300) τ.μ., 

κατά την 25.7.79, ημέρα δημοσίευσης του από 19.7.79 π. δ/τος, 
(ΦΕΚ 401/79), ελάχιστο πρόσωπο οκτώ (8) μέτρα, ελάχιστο εμβαδόν 
εκατόν πενήντα (150) τ.μ., 

όποιες διαστάσεις και εμβαδόν είχαν κατά την 2.7.68, ημέρα δημο¬ 
σίευσης του από 15,6.68 β. δ/τος (ΦΕΚ 111/68). 

3. Επιπλέον των προϋποθέσεων των προηγούμενων παραγράφων 1 
και 2 του παρόντος, τα οικόπεδα θεωρούνται άρτια και οικοδομήσιμα 
εφόσον στο οικοδομήσιμο τμήμα τους εγγράφεται κάτοψη κτηρίου με 
ελάχιστη επιφάνεια πενήντα (50) τ.μ. και ελάχιστη διάσταση πέντε (5) 
μέτρα. 

4. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειάς τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγούμενης παραγράφου ορίζεται: 

α) συντελεστής δόμησης 1,20 για οικόπεδα εμβαδού μικρότερου των 
150μ 2 εφόσον η συνολική επιφάνεια ορόφων δεν υπερβαίνει τα 120μ 2 . 
Η εξαίρεση αυτή έχει εφαρμογή σε οικόπεδα που έχουν προκύψει από 
κατάτμηση μέχρι της 10.3.82, αφού αφαιρεθεί το εμβαδόν της ει¬ 
σφοράς σε γη σύμφωνα με το ν. 1337/83 και β) συντελεστής δόμησης 
1,20 για οικόπεδα που βρίσκονται στο πυκνοδομημένο τμήμα των οικι¬ 
σμών που προϋφίστανται του έτους 1923 και έχουν εμβαδόν μικρότερο 
των 300μ 2 εφόσον η συνολική επιφάνεια ορόφων δεν υπερβαίνει τα 
240μ 2 . 

7. Μέγιστο επιτρεπόμενο ύψος των κτηρίων: επτά και μισό (7,50) 
μέτρα. 

8. Απαγορεύεται η κατασκευή κτηρίων σε υποστηλώματα (Ρ1ΕΟ- 
ΤΙ5). . 

9. Σε περίπτωση κατασκευής στέγης, το ύψος της δεν μπορεί να 
υπερβαίνει το ένα και μισό (1,5) μ. 

Άρθρο 5. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Απριλίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΠΕ.ΧΩ.Δ.Ε 

ΕΥΑΓΓΕΛΟΣ ΚΟΥΛΟΥΜΠΗΣ 

ΝΟΜΑΡΧΙΑ ΛΑΚΩΝΙΑΣ 
ΔΙΕΥΘΥΝΣΗ ΠΟΛΕΟΔΟΜΙΑΣ 


Κ ΤΗΜΑΤΟΛΟΓ I ΚΟ ΔΙΑΓΡΑΜΜΑ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 



























ΦΕΚ 4 ) 2.3 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡ1Σ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

(3) 

Ειδοποίηση για γενόμενη παρακατάθεση αποζημιώσεως λόγω ρυμοτο¬ 
μίας και προσκυρώσεως ακινήτου με τις υπ’ αριθ. 12/78 και 
55/80 πράξεις τακτοποιήσεως και αναλογισμού του Πολεοδομικού 
Γραφείου Βέροιας. 

Η Νίκη θεοδωρϊδου του Γρηγορίου σύζυγος Παύλου Γκαβανά κατ. 
Βέροιας (Παστέρ 7) με το υπ’ αριθμ. 21681/27.5.1987 γραμμάτιο 
Παρακαταθήκης του Ταμείου Παρακαταθηκών και Δανείων κατέθεσε 
στο Γραφείο Παρακαταθηκών Βέροιας του Ταμείου Παρακαταθηκών 
και Δανείων ποσό δραχμών εκατόν ενενήντα επτά χιλιάδων διακοσίων 
πενήντα (197.250) για την παρακάτω αιτία: υπέρ 1) του Πέτρου Ευθυ- 
μιάδη ως αποζημίωση προσκυρουμένης επιφάνειας στην ιδιοκτησία μου 
σύμφωνα προς τις υπ’ αριθμούς 12/1978 και 55/1980 πράξεις τα¬ 
κτοποιήσεως και αναλογισμού της Δ.Τ.Τ.Ν. Ημαθίας και την αριθμ. 
859/1986 απόφαση του Μονομελούς Πρωτοδικείου Βέροιας δηλ. για 
το τμήμα υπό στοιχεία 9-10-13-9 εμβαδού Ε=19,80 τ.μ. 
Χ7.500= 148.500 δραχμές και 2) των αδελφών Δημητρίου, Αναστα¬ 
σίου και Ηλία Μάντζου, ο>ς αποζημίωση για ρυμοτομουμένη επιφάνεια 
στην ιδιοκτησία τους εμβαδού 6,50μ 2 με στοιχεία 73-72-74-73 
(6,50x7.500=48.750) σύνολο 197.250. Δηλώσεις ΦΜΑ αρ. 661 
και 662/25.5.1987 Οικον. Εφορία Βέροιας. 

Το προμνημοενυόμενο γραμμάτιο συστάσεως Παρακαταθήκης κα¬ 
τατέθηκε για φύλοιξη και για έκδοση και παράδοση οιντιγράφων στη 
συμβολαιογράφο και κάτοικο Βέροιας Καλλιόπη Ναζλίδου-Καπράρα η 
οποία συνέτοιξε την υπ’ αριθμ. 1740/87 Πράξη Καταθέσεως. 

Βέροια, 16 Ιουνίου 1987 
Ο Πληρεξούσιος Δικηγόρος 
ΠΥΘΑΓΟΡΑΣ Κ. ΙΕΡΟΠΟΥΛΟΣ 
(Αριθ. διπλ. Δημ. Ταμ. Δικ. Εισπρ. Αθην. 9891589/22.6.87) 


(4) 

Παρακατάθεση αποζημιώσεως και καθορισμός τιμής μονάδας αυτής, 
λόγω προσκυρώσεως στο Νομό Θεσ/νίκης. 

Δυνάμει της υπ’ αριθμόν 4369/1980 πράξεως τακτοποιήσεως του 
Πολεοδομικού Γραφείου Θεσσαλονίκης κυρωθείσης δια της υπ’ αριθμόν 
Π.Δ. 19097/1981 αποφάσεως του Νομάρχου Θεσσαλονίκης, προσε- 
κυρώθηαοιν μέτρα τετραγ. 3,70 υπό στοιχεία 29-61-62-29 εκ της ιδιο¬ 
κτησίας του Κεντρικού Ισραηλιτικού Συμβουλίου Συντονισμού και Γνω- 
ματεύσεως (Κ.Ι.Σ.) εις την ιδιοκτησίαν του Κυριάκου Μαύρου του 
Σπυρίδωνος και καθωρίσθη δι’ αυτά, δυνάμει της υπ’ αριθμόν 374/ 
1987 αποφάσεως του Πολυμελούς Πρωτοδικείου Θεσσαλονίκης, τιμή 
μονάδος αποζημιώσεως 50.000 δραεχ. κατά τετραγ. μέτρον, ήτοι σύ- 
νολον 185.000 δριχχ., οι οποίες κατεβλήθησαιν από τον υπόχρεον ες το 
Ταμείον Παρακαταθηκών και Δανείων Θεσσαλονίκης δια του υπ’ 
αριθμόν 394492/12.6.1987 Γραμματίου Συστάσεως Παρακατα- 
θήκης το οποίον κατετέθη ες την Συμβολαιογράφον θεσσοιλονίκης Πα¬ 
ρασκευή Παπακωνσταντίνου συνταγείσης υπ’ αυτής της υπ’ αριθμόν 
12980/16.6.1987 πράξεως καταθέσεως. Η παρούσα δημοσίευσς γί¬ 
νεται προς γνώσιν παντός έχοντος έννομον συμφέρον. 

Θεσσαλονίκη, 16 Ιουνίου 1987 

Ο Πληρεξούσιος Δικηγόρος 
ΧΡΗΣΤΟΣ Ε. ΜΠΑΣΙΟΥΔΗΣ 

(Αριθ. Διπλ. Δημ. Ταμ. Δικ. Εισπρ. Αθην. 9891579/22.6.87) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




